open-index/open-wikipedia-markdown huggingface dataset:
Ελευθερία Πλευρίτου

Η **Ελευθερία Πλευρίτου** (Θεσσαλονίκη, 23 Απριλίου 1997) είναι διακεκριμένη Ελληνίδα διεθνής αθλήτρια της υδατοσφαίρισης και αρχηγός της Εθνικής ομάδας πόλο.

## Καριέρα
Από 14 ετών και μέχρι το 2024 αγωνίστηκε στον Ολυμπιακό ως περιφερειακή από το 2011. Ξεκίνησε την καριέρα της από τον Ηρακλή σε ηλικία 8 χρόνων.

Αν και νεαρή σε ηλικία, η Ελευθερία Πλευρίτου έχει καταφέρει πάρα πολλά με την Εθνική ομάδα  αλλά και τον Ολυμπιακό. Από νωρίς στην καριέρα της ξεχώριζε και ήταν από τις κορυφαίες πολίστριες σε όλα τα πρωταθλήματα. 

Η πρώτη της διοργάνωση  με την Εθνική Γυναικών, σε ηλικία μόλις 14 χρόνων, ήταν το Γοόρλντ Λίγκ (World League) της Χιανγκτσού όπου κατέκτησε το χάλκινο μετάλλιο. Επίσης κλήθηκε και επιλέχθηκε να παίζει σε όλες τις κατηγορίες των Εθνικών Ομάδων (Νέων γυναικών και Νεανίδων) από το 2010 όπου στις περισσότερες ήταν και αρχηγός της ομάδας.  Πολλές φορές στα πρωτάθλημα επιλέχθηκε ως Πολυτιμότερη Παίκτρια (MVP) αφού ξεχώριζε με το ταλέντο που είχε από νεαρή ηλικία.  

Έχει κατακτήσει με τις ομάδες που αγωνίστηκε πολλούς σημαντικούς τίτλους.

Κατά την προβολή του Ευρωπαϊκού πρωταθλήματος υδατοσφαίρισης 2024, η Ελευθερία Πλευρίτου παρουσιάστηκε από την Ευρωπαϊκή Ομοσπονδία (LEN) ως μια από τις κορυφαίες υδατοσφαιρίστριες του Κόσμου.

Τον Ιούνιο 2024, η Πλευρίτου μεταγράφηκε στην Φερεντσβάρος της Ουγγαρίας, όπου θα συνεχίσει την καριέρα της.

## Τίτλοι
* **<u>Με Ολυμπιακό</u>** :
* 3 Πρωταθλήματα Ευρώπης: 2015, 2021, 2022
* 1 Κύπελλο Ευρωπαϊκής Ομοσπονδίας (LEN Trophy): 2014
* 3 Σούπερ Καπ Ευρώπης: 2015, 2021, 2022
* 11 Πρωταθλήματα Ελλάδας: 2014, 2015, 2016, 2017, 2018, 2019, 2020, 2021, 2022, 2023, 2024
* 5 Κύπελλα Ελλάδας: 2018, 2020, 2021, 2022, 2023
* 1 Σούπερ Καπ Ελλάδας: 2020

***<u>Με Εθνική Ομάδα :</u>**
*3η θέση FINA World League 2012 
*1η θέση Europa Cup Final 6 2018
*2η θέση Ευρωπαϊκό Πρωτάθλημα  2018
*3η θέση Μεσογειακούς Αγώνες 2018
*1η θέση Παγκόσμιο πρωτάθλημα Νεανίδων 2012(καλύτερη 7αδα)
*1η θέση Ευρωπαϊκό πρωτάθλημα Νεανίδων 2013 (MVP)
*3η θέση Παγκόσμιο πρωτάθλημα Νέων Γυναικών 2013
*1η θέση Ευρωπαϊκό πρωτάθλημα Νέων Γυναικών 2014 (MVP) 
*MVP Παγκόσμιο πρωτάθλημα νεανίδων 2014
*3η θέση Ευρωπαϊκό πρωτάθλημα Νέων Γυναικών 2016
*2η θέση  Παγκόσμιο πρωτάθλημα Νέων Γυναικών 2017
*Χρυσό Μετάλλιο στο Παγκόσμιο Πρωτάθλημα της Σιγκαπούρης το 2025 (ως αρχηγός)

## Παραπομπές


Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες Ηρακλή Θεσσαλονίκης
Κατηγορία:Υδατοσφαιρίστριες ΟΣΦΠ
Κατηγορία:Υδατοσφαιρίστριες ουγγρικών συλλόγων
Κατηγορία:Περιφερειακοί υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 2024
Κατηγορία:Μεταλλιοφόροι στην υδατοσφαίριση σε Παγκόσμιο Κύπελλο
Κατηγορία:Μεταλλιοφόροι στην υδατοσφαίριση σε Ευρωπαϊκό Πρωτάθλημα
Κατηγορία:Μεταλλιοφόροι στην υδατοσφαίριση σε Μεσογειακούς Αγώνες
Κατηγορία:Υδατοσφαιρίστριες Εθνικής Ελλάδας
Αναστασία Καλαργυρού

Η **Αναστασία Καλαργυρού** (γεννημένη στις 31 Αυγούστου 1994 στη Χίο) είναι Ελληνίδα διεθνής αθλήτρια υδατοσφαίρισης που αγωνίζεται στον Ολυμπιακό.

## Καριέρα
Αναδείχθηκε με την ομάδα της  πρωταθλήτρια Ευρώπης Νεανίδων του 2011, η Αναστασία Καλαργυρού, ήταν τα δύο τελευταία χρόνια μέλος του Τρίτωνα Αμαρουσίου, που ήταν τρίτος στην Α1. 

Ήταν επίσης η παίκτρια που στέρησε από τον Ολυμπιακό την ευκαιρία να διεκδικήσει την πρώτη θέση στο πανελλήνιο πρωτάθλημα Νέων Γυναικών, βάζοντας τέσσερα γκολ από τα πέντε του Τρίτωνα, και το νικητήριο στην παράταση. 

Έπαιξε στο Ευρωπαϊκό Νέων Γυναικών του Τσέλιαμπινσκ, όπου η Εθνική Ελλάδος κατέλαβε την τέταρτη θέση, και μεταπήδησε στον Ολυμπιακό με υποσχετική από τον ΝΟ Χίου.

Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες Ν.Ο. Χίου
Κατηγορία:Υδατοσφαιρίστριες Τρίτωνα Αμαρουσίου
Κατηγορία:Υδατοσφαιρίστριες Εθνικού Πειραιώς
Κατηγορία:Υδατοσφαιρίστριες ΟΣΦΠ
Κατηγορία:Υδατοσφαιρίστριες Γλυφάδας
Κατηγορία:Υδατοσφαιρίστριες Άρη Θεσσαλονίκης
Κατηγορία:Υδατοσφαιρίστριες γαλλικών συλλόγων
Τουδαλίγιας Γ΄

Ο **Τουδαλίγιας Γ΄** υπήρξε Βασιλιάς των Χετταίων (1344 π.Χ.), μεγαλύτερος γιος και διάδοχος του βασιλιά των Χετταίων Τουδαλίγια Β΄. Ανατράπηκε και δολοφονήθηκε την ίδια χρονιά που έγινε βασιλιάς από τον νεότερο αδελφό του Σουπιλουλιούμα Α΄.

## Πηγές

*Bryce, Trevor. The Kingdom of the Hittites''. Οξφόρδη: Oxford University Press, 2005.

Κατηγορία:Χετταίοι
Κατηγορία:Βασιλείς των Χετταίων
Τουδαλίγιας Β΄

Ο **Τουδαλίγιας Β΄** υπήρξε Βασιλιάς των Χετταίων (1380 π.Χ.-1370 π.Χ.) ή (1360 π.Χ.-1344 π.Χ.) σύμφωνα με την Νέα Χρονολόγηση, γιος και διάδοχος του βασιλέως Αρνουβάντας Α΄ και της συζύγου του Ασμουνικάλ. Ο Τουδαλίγιας Β΄ είχε επιπλέον ένα Χουρρίτικο όνομα το *"Τασμί-Σαρρί"*, συνηθισμένο σε Χουρρίτες βασιλείς στην εποχή του, η σύζυγος του Σαταντουχέπα είχε επίσης Χουρρίτικο όνομα. Η γαμήλιος τελετή καταγράφεται σε πινακίδες τόσο στην Σάπινουβα όσο και στην ίδια την πρωτεύουσα Χαττούσα. Η παρακμή του βασιλείου των Χετταίων, μετά την προσωρινή αναλαμπή που επήλθε τον καιρό της βασιλείας του Τουδαλίγια του Α΄ συνεχίστηκε. Οι Κάσκα, που ταλαιπωρήθηκαν από λιμό, συμμάχησαν με μια άλλη ληστρική φυλή, τους Ισούβα, κατέλαβαν τα βόρεια σύνορα του βασιλείου, και έφτασαν έως την πρωτεύουσα Χαττούσα, που την έκαψαν, ενώ κατέλαβαν και τη συμπρωτεύουσα του βασιλείου **Ταπινόβα**. Το βασίλειο των Χετταίων κινδύνευσε με διάλυση, αλλά σώθηκε τα τελευταία στιγμή χάρη στη μεγάλη αποφασιστικότητα του ίδιου του Τουδαλίγια και του μικρότερου γιου του Σουπιλουλιούμα, με τον οποίο ήταν μαζί επικεφαλής στις εκστρατείες. 

## Παραπομπές



## Πηγές

*Bryce, Trevor. *The Kingdom of the Hittites*. Οξφόρδη: Oxford University Press, 2005.

Κατηγορία:Χετταίοι
Κατηγορία:Βασιλείς των Χετταίων
Αρνουβάντας Α΄

Ο **Αρνουβάντας Α΄**  υπήρξε βασιλιάς των Χετταίων (1400 π.Χ. - 1375 π.Χ.) ή (1390 π.Χ. - 1380 π.Χ.) σύμφωνα με την Μέση Χρονολόγηση. Η σύζυγος του ήταν η Ασμουνικάλ κόρη του βασιλιά των Χετταίων Τουδαλίγιας Α΄ με τον οποίο ήταν συμβασιλεύς και τον διαδέχθηκε στον θρόνο των Χετταίων ως γαμπρός. Στην περίοδο της βασιλείας του οι Χετταίοι βρέθηκαν αντιμέτωποι με πολλούς εχθρούς, ο σημαντικότερος από αυτούς βρισκόταν στα δυτικά, η Αρζάβα στην σημερινή Μικρά Ασία. Ο Αρνουβάντας Α΄ πραγματοποίησε εκστρατεία απέναντι στην Αρζάβα η οποία ήταν πιθανότατα ανεπιτυχής. Την ίδια εποχή ο βασιλιάς της Αρζάβα Τάρχανδρου επικοινωνούσε σε αλληλογραφία με τον Φαραώ της Αιγύπτου Αμένοφις Γ'. Οι Αιγύπτιοι θεωρούσαν τον Τάρχανδρου σαν ισχυρό ηγεμόνα και ικανό να ελέγξει όλη την περιοχή. Η ληστρική φυλή των Κάσκα κατέλαβε πολλές πόλεις στα βόρεια τμήματα του βασιλείου των Χετταίων, ανάμεσα τους και την ιερή πόλη Νεβίκ του θεού των καιρικών φαινομένων. Η πρωτεύουσα της αυτοκρατορίας Χαττούσα λεηλατήθηκε και η πρωτεύουσα μεταφέρθηκε προσωρινά στην Σαμάχεια. Ο εγγονός του ωστόσο Σουπιλουλιούμας Α΄ θα ανακτήσει αργότερα όλες τις κτήσεις των Χετταίων. Δεν είναι γνωστοί οι γονείς του, με την σύζυγο του Ασμουνικάλ απέκτησε δύο γιους, ο ένας από αυτούς ήταν ο διάδοχος του Τουδαλίγιας Β΄.

## Παραπομπές



## Πηγές

*Bryce, Trevor. *The Kingdom of the Hittites*. Οξφόρδη: Oxford University Press, 2005.
*Kuhrt, Amélie (2020). The Ancient Near East: c.3000–330 BC, Volume One. Routledge.

Κατηγορία:Βασιλείς των Χετταίων
Τουδαλίγιας Α΄

Ο **Τουδαλίγιας Α΄** υπήρξε βασιλιάς των Χετταίων (1430 π.Χ. - 1400 π.Χ.), ιδρυτής του νέου βασιλείου των Χετταίων. Πήρε τον θρόνο αφού ανέτρεψε και δολοφόνησε τον προκάτοχο του Μουβαταλίς Α΄. Πολλοί τον ταυτίζουν με τον Τάνταλο της ελληνικής μυθολογίας. Επί βασιλείας του οι **Αχιγιάβα** (τους οποίους μερικοί ταυτίζουν με τους Αχαιούς) κατέλαβαν την Κύπρο και ο ίδιος δέχθηκε τον εξόριστο βασιλιά της Κύπρου Μαντουβάττα. Οργάνωσε στρατό νικώντας είκοσι δύο Λουβικά κράτη σύμμαχους των Αχιγιάβα στη βορειοδυτική Μικρά Ασία (1420 π.Χ.) ανάμεσα τους την πόλη της Βιλούσας (**Willusa**, που πολλοί την ταυτίζουν με την ομηρική Τροία). Τα ονόμασε Ασσούβα, σύμφωνα με μερικούς μελετητές από την ονομασία αυτή προέρχεται και το όνομα της Ασίας, τα παραχώρησε στον ευνοούμενό του Μαντουβάτα. Ο Τουδαλίγιας βοήθησε σημαντικά τον Μαντουβάτα σε όλες τις επιθέσεις που δέχθηκε από τους Αχιγιάβα και τους συμμάχους του, αλλά σε λίγο ο Μαντουβάτας συμμάχησε με τους Αχιγιάβα, από τους οποίους κληρονόμησε την Ασσούβα με το νέο της όνομα Αρζάβα με ολόκληρη τη Μικρά Ασία και στράφηκε κατά του ευεργέτη του. Μετά τους Λουβίους ο Τουδαλίγιας νίκησε και τους Κάσκα, μια βαρβαρική φυλή στα βόρεια του βασιλείου των Χετταίων στα Ποντιακά όρη, που ταλαιπωρούσαν επί αιώνες τους Χετταίους. Κατέλαβε πολλά εδάφη τους, αλλά δεν τους εξουδετέρωσε, με αποτέλεσμα εκείνοι να ανασυνταχθούν ταχύτατα μετά τον θάνατό του. Πέθανε χωρίς να αποκτήσει γιο. Τον διαδέχθηκε ο γαμπρός του Αρνουβάντας Α΄, σύζυγος της κόρης του Ασμουνικάλ. Μια μεγάλη σειρά ιστορικών ταυτίζουν τον Τουδαλίγια Α΄ με τον βασιλιά των Εθνών Τίνταλ που καταγράφεται στο Βιβλίο της Γένεσης, συμμετείχε στην επίθεση που έκανε ο βασιλιάς Χοδολλογομόρ απέναντι στους λαούς που επαναστάτησαν στην Χαναάν.

## Παραπομπές


## Πηγές
* Bryce, Trevor: *The Kingdom of the Hittites*, Oxford University Press, Οξφόρδη 2005

## Εξωτερικοί σύνδεσμοι
* Βασιλεία του Τουδαλίγια Α΄

Κατηγορία:Χετταίοι
Κατηγορία:Βασιλείς των Χετταίων
Σιμπέρουτ

Το **Σιμπέρουτ** (ινδονησιακά: *Siberut*) είναι νησί της Ινδονησίας. Έχει έκταση 4.030 χλμ² και περίπου 30.000 κατοίκους (2001). 

## Εξωτερικοί σύνδεσμοι
* 

Κατηγορία:Νησιά της Ινδονησίας
Coffee Shop

Το **Coffee Shop** είναι ένα τραγούδι από το έκτο άλμπουμ των Red Hot Chili Peppers, One Hot Minute καθώς και το τελευταίο single που βγήκε από το άλμπουμ αυτό. Το single κυκλοφόρησε αποκλειστικά στη Γερμανία αλλά το βίντεο κλιπ κυκλοφόρησε και στις ΗΠΑ. Στο βίντεο κλιπ η μπάντα ερμηνεύει live το τραγούδι.
Το single περιείχε και δύο live ερμηνείες των "Coffee Shop" και "Give It Away", που ηχογραφήθηκαν στο Sydney Entertainment Centre του Σίδνεϊ. Το βίντεο κλιπ μπορεί να βρεθεί στην επίσημη ιστοσελίδα της μπάντας καθώς και στη σελίδα του Youtube της μπάντας, RHCPtv. Το τραγούδι δεν έχει ερμηνευθεί live από το 1996

## Τραγούδια
# "Coffee Shop" (Album)
# 
# "Coffee Shop" (Live)
# 
# "Give It Away" (Live)

Κατηγορία:Τραγούδια των Red Hot Chili Peppers
Κατηγορία:Τραγούδια του 1995
Κατηγορία:Singles του 1996
Κατηγορία:Singles της Warner Bros. Records
Οθωμανική οχιά

Η **Οθωμανική οχιά**, *Montivipera xanthina* (Gray, 1849) είναι ιοβόλο φίδι της οικογένειας Viperidae, που απαντάται στην Δυτική Τουρκία, σε ορισμένα Νησιά του Αιγαίου και στην Βορειοανατολική Ελλάδα. Πήρε την επιστημονική της ονομασία από την μικρασιατική πόλη της Ξάνθου.  

## Περιγραφή
Έχει ανοιχτόχρωμο δέρμα γκρι ή λευκού χρώματος που καλύπτεται από φολίδες, στη ράχη το φίδι έχει σκούρα σχέδια σε σχήμα τεθλασμένης γραμμής.Συνήθως το μέγεθος του φτάνει τα 70-95 cm αλλά σε ορισμένα νησιά του Αιγαίου μπορεί να φτάσει και τα 130 cm. Η αναπαραγωγική περίοδός της ξεκινάει κυρίως την άνοιξη μέχρι τις αρχές του καλοκαιριού. Κατά μέσο όρο κάθε θηλυκή οθωμανική οχιά γεννά 2 έως 15 νεογνά.
## Ενδιαίτημα
Η Οθωμανική οχιά ζει κυρίως σε υγρές περιοχές. Προτιμά βραχώδεις περιοχές με πυκνή βλάστηση.
## Διατροφή
Η διατροφή της Οθωμανικής οχιάς αποτελείται κυρίως από τρωκτικά, όπως σκίουρους και ποντίκια, άλλα μικρά θηλαστικά και πτηνά.   Επίσης πιστεύεται ότι κυνηγάει και σαύρες.

## Γεωγραφική κατανομή

Το φίδι ζει κυρίως στο δυτικό κομμάτι της Μικράς Ασίας (ανατολικότερο κομμάτι της κατανομής της είναι η Καισαρεία). Η Οθωμανική οχιά μπορεί να βρεθεί επίσης στην βορειοανατολική Ελλάδα *(*Ανατολική Μακεδονία & Θράκη*)* και σε νησιά του Αιγαίου όπως στη Σύμη, στην Κω, στην Κάλυμνο, στη Σαμοθράκη, στη Λέρο, στους Λειψούς, στην Πάτμο, στη Σάμο, στη Χίο και στη Λέσβο.

## Καθεστώς προστασίας

Σύμφωνα με την IUCN η Οθωμανική οχιά κατατάσσεται στα *ελάχιστης ανησυχίας* χάρη στην ευρεία κατανομή, τον μεγάλο πληθυσμό και γιατί είναι απίθανο ο πληθυσμός να μειωθεί αρκετά γρήγορα έτσι ώστε να πληροί τις προϋποθέσεις για να καταταχθεί σε άλλη κατηγορία.

## Παρουσία στην Ελλάδα

μικρογραφία|500x500εσ|left|Γεωγραφική κατανομή των πέντε ειδών οχιάς στην Ελλάδα
Στην Ελλάδα εκτός από την Οθωμανική οχιά, απαντώνται τα εξής είδη οχιάς:
*Κοινή οχιά – *Vipera ammodytes* (Linnaeus, 1758)
*Οχιά της Μήλου *– Macrovipera schweizeri* (Werner, 1935)
*Αστρίτης *– Vipera berus* (Linnaeus, 1758)
*Νανόχεντρα – *Vipera graeca* (Nilson & Andrén, 1988)
Στην Κύπρο εντοπίζεται η φίνα ή κοντονούρα (λόγω της κοντής της ουράς), που ανήκει στο είδος *Macrovipera lebetina*.

## Παραπομπές


Κατηγορία:Εχιδνίδες
Κατηγορία:Ερπετά της Ασίας
Κατηγορία:Ερπετά της Ελλάδας
St. Valentine's Day Massacre

Το **St. Valentine's Day Massacre** είναι 12" σινγκλ των βρετανικών χέβι μέταλ συγκροτημάτων Motörhead και Girlschool, το οποίο κυκλοφόρησε σε μορφή βινυλίου την 1 Φεβρουαρίου του 1981 μέσω της δισκογραφικής εταιρείας "Bronze Records" και επανεκδόθηκε στις 15 Μαρτίου 2004 από την "Earmark".
Η συγκεκριμένη κυκλοφορία ήταν ιδέα του παραγωγού Βικ Μέιλ, όταν οι Girlschool βρισκόταν στο στούντιο για την ηχογράφηση του δίσκου τους, "*Hit and Run*". Ο παραγωγός θεώρησε σαν καλή ιδέα την ηχογράφηση μιας διασκευής στο "*Please Don't Touch*" των Johnny Kidd & the Pirates από μέλη και των δύο συγκροτημάτων. Το ΕΡ ολοκληρώθηκε με την εκτέλεση του τραγουδιού "*Bomber*" των Motörhead από τις Girlschool και του "*Emergency*" των Girlschool από τους Motörhead.
Στις συγκεκριμένες ηχογραφήσεις δε συμμετείχε ο ντράμερ των Motörhead, Φιλ Τέιλορ λόγω τραυματισμού που είχε υποστεί στο λαιμό του και τα τύμπανα ηχογραφήθηκαν αποκλειστικά από την Ντενίζ Ντούφορτ των Girlschool.
Η συγκεκριμένη κυκλοφορία γνώρισε μεγάλη επιτυχία στο Ηνωμένο Βασίλειο, ανεβαίνοντας στο # 5 των βρετανικών τσαρτ, για να βραβευθεί ένα μήνα αργότερα ως ασημένιο σινγκλ.

## Τραγούδια
1. **Please Don't Touch** *(Johnny Kidd, Robinson)* - 2:49
2. **Bomber** *(Kilmister, Clarke, Taylor)* - 3:38
3. **Emergency** *(Dufort, Johnson, McAuliffe, Williams)* - 3:00

## Θέσεις τσαρτ
thumb|300px|Η Ίνιντ Ουίλιαμς και ο Lemmy παίζοντας το "Please Don't Touch" στο Hammersmith Apollo, το Νοέμβριο του 2009
***St. Valentine's Day Massacre*** *(ΕΡ σινγκλ)*

***Επίσημη κυκλοφορία: [[1 Φεβρουαρίου]] [[1981]]***

## Βραβεία
***St. Valentine's Day Massacre*** *(ΕΡ σινγκλ)*
Ηνωμένο Βασίλειο (*BPI Certification*): Ασημένιος

## Τα μέλη του συγκροτήματος
Το "*St. Valentine's Day Massacre*" ηχογραφήθηκε από τους εξής μουσικούς:
* Lemmy - μπάσο, φωνητικά
* Ίνιντ Ουίλιαμς - μπάσο, φωνητικά
* Κέλι Τζόνσον - κιθάρα, φωνητικά
* Κιμ ΜακΌλιφ - κιθάρα
* Έντι "Fast" Κλαρκ - κιθάρα
* Ντενίζ Ντούφορτ - τύμπανα

## Πηγές
* Allmusic review
* Encyclopaedia Metallum review
* Βρετανικά τσαρτ
* Απονομή ασημένιου δίσκου

Κατηγορία:Δισκογραφία των Motörhead
Κατηγορία:Άλμπουμ του 1981
Διαφραγματική αναπνοή

μικρογραφία|Κινούμενη εικόνα που δείχνει την κίνηση του διαφράγματος (πράσινο) και ποιο σημείο των πνευμόνων κυρίως γεμίζει και αδειάζει με αέρα κατά τη διαφραγματική αναπνοή.

Η **διαφραγματική αναπνοή** είναι η αναπνοή που γίνεται με τη σύσπαση του διαφράγματος, του μυός που βρίσκεται σε οριζόντια θέση ανάμεσα στη στομαχική κοιλότητα και την κοιλότητα του θώρακα. Κατά την εισπνοή, στη διαφραγματική αναπνοή, ο αέρας που εισέρχεται στον πνεύμονα φουσκώνει την κοιλιά.

Η βαθιά αυτή αναπνοή χαρακτηρίζεται από την έκταση της κοιλιακής χώρας πολύ περισσότερο από την αντίστοιχη του θώρακα. Είναι o υγιής τρόπος αναπνοής από τον συνήθη. Επίσης είναι μια μορφή συμπληρωματικής ή εναλλακτικής θεραπείας με το σκεπτικό πως η βαθιά κανονική αναπνοή που ανασηκώνει και κατεβάζει τον θώρακα συνδέεται με το άγχος.

## Οδηγίες
Η διαφραγματική αναπνοή είναι κάτι που μπορεί να μάθει κανείς αρκετά γρήγορα, αφού στην πραγματικότητα απλώς θα «θυμηθεί» τη νηπιακή του αναπνοή. Κάποιες οδηγίες θα μπορούσαν να είναι οι ακόλουθες: Ξεκινά κανείς με ευθυτενή στάση μπροστά σ' έναν μεγάλο καθρέπτη. Κρατά την κορυφή του κεφαλιού του όσο πιο ψηλά μπορεί. Όλο το υπόλοιπο σώμα (και κυρίως η κάτω σιαγόνα και οι ώμοι) πρέπει να κρέμεται χαλαρό. Τα χέρια τοποθετούνται στην μέση (σχήμα «καλαθάκι») με τον αντίχειρα πίσω και τα άλλα δάκτυλα μπροστά. Ακολουθεί προσπάθεια για βαθιά εισπνοή. Οι ώμοι δεν πρέπει να ανασηκωθούν καθόλου. Πρέπει να υπάρχει η αίσθηση χαμηλά στην κοιλιά πως αυτή γεμίζει με αέρα, τόσο που να σπρώχνει τα χέρια προς τα έξω.

## Οφέλη
Η στηριγμένη εκπνοή όμως είναι αυτή που κάνει την διαφορά στην ομιλία και στο τραγούδι.

Κατηγορία:Αναπνοή
Χρήστος Φλώρος

Ο **Χρήστος Φλώρος** (γεννημένος στις 31 Ιανουαρίου 1982 στην Αθήνα) είναι Έλληνας αθλητής υδατοσφαίρισης που αγωνίζεται στον Νηρέα Λαμίας. Αγωνίστηκε επί σειρά ετών στον Ολυμπιακό.

Ο Χρήστος Φλώρος ξεκίνησε την επαγγελματική του καριέρα σε ηλικία 16 ετών στην ομάδα πόλο του Παλαιού Φαλήρου, στη οποία αγωνίστηκε από το 1996 μέχρι το 2004. Στον Ολυμπιακό μεταπήδησε το καλοκαίρι του 2004 και από τότε αποτελεί τον δεύτερο τερματοφύλακα της ομάδας, πίσω από τον Νίκο Δεληγιάννη. Με τον Ολυμπιακό έχει κατακτήσει μέχρι στιγμής 7 Πρωταθλήματα Ελλάδος (2005, 2007, 2008, 2009, 2010, 2011, 2013) και 7 Κύπελλα Ελλάδος (2006, 2007, 2008, 2009, 2010, 2011, 2013).

Κατηγορία:Έλληνες υδατοσφαιριστές
Κατηγορία:Υδατοσφαιριστές ΟΣΦΠ
Γιάννης Φουντούλης

Ο **Γιάννης Φουντούλης** (Χίος, 25 Μαΐου 1988) είναι αργυρός Ολυμπιονίκης και διεθνής Έλληνας αθλητής υδατοσφαίρισης που αγωνίζεται στον Ολυμπιακό. Αγωνίζεται στη θέση του περιφερειακού.

## Καριέρα
Γεννημένος στη Χίο, ο Γιάννης Φουντούλης έκανε τα πρώτα του επαγγελματικά βήματα στο πόλο στον Ν.Ο. Χίου. Την περίοδο 2009-2010 ταξίδεψε από τη Χίο προς τον Πειραιά με προορισμό τον Ολυμπιακό, στον οποίο αγωνίζεται μέχρι και σήμερα. Εκείνη τη περίοδο ήταν ο πρώτος σκόρερ του Πρωταθλήματος με 89 γκολ. Αξιοσημείωτη η παρουσία του στον πέμπτο τελικό με τον ΝΟ Βουλιαγμένης, αν και είχε τραυματιστεί σοβαρά στο δεξί πόδι. Συμμετείχε στους Ολυμπιακούς Αγώνες του Λονδίνου το 2012 με την εθνική ομάδα ανδρών της Ελλάδας. Την περίοδο 2012-2013 αναδείχθυκε ο πιο πολύτιμος παίκτης (MVP) του πρωταθλήματος της Α1 και ως εκ τούτου κέρδισε το έπαθλο Forthnet. Ήταν επίσης την ίδια χρονιά και πρώτος σκόρερ στο πρωτάθλημα, με 95 τέρματα.

Τον Ιούλιο του 2017 ο Φουντούλης αναδείχθηκε πρώτος σκόρερ του Παγκοσμίου Πρωταθλήματος πόλο ανδρών στη Βουδαπέστη και μπήκε και στην κορυφαία επτάδα του τουρνουά. Ένα μήνα νωρίτερα ψηφίστηκε MVP του Ελληνικού Πρωταθλήματος για τη χρονιά αυτή από τους αθλητικούς συντάκτες που ήταν συμβεβλημένοι με την ΚΟΕ.

Το Μάρτιο του 2018 αναδείχθηκε MVP του Final-4 του Κυπέλλου Ελλάδος, ενώ ήταν και ο κορυφαίος σκόρερ της διοργάνωσης. Τον Ιούνιο κατέκτησε τον τίτλο του Πρωταθλητή Ευρώπης με τα χρώματα του Ολυμπιακού Πειραιώς, όντας και ο κορυφαίος παίκτης του Τελικού. Ο Φουντούλης αποτελεί τον κορυφαίο Έλληνα σκόρερ στη διοργάνωση του Τσάμπιονς Λιγκ, έχοντας 148 γκολ στην κορυφαία αυτή διασυλλογική διοργάνωση.

Ο Φουντούλης είναι παντρεμένος και από τον Απρίλιο του 2018 είναι πατέρας ενός κοριτσιού.

## Παραπομπές




Κατηγορία:Έλληνες υδατοσφαιριστές
Κατηγορία:Υδατοσφαιριστές Ν.Ο. Χίου
Κατηγορία:Υδατοσφαιριστές ΟΣΦΠ
Κατηγορία:Έλληνες αργυροί Ολυμπιονίκες
Κατηγορία:Περιφερειακοί υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 2012
Κατηγορία:Υδατοσφαιριστές στους Θερινούς Ολυμπιακούς Αγώνες 2016
Κατηγορία:Υδατοσφαιριστές στους Θερινούς Ολυμπιακούς Αγώνες 2020
Κατηγορία:Υδατοσφαιριστές στους Θερινούς Ολυμπιακούς Αγώνες 2024
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Μεταλλιοφόροι στην υδατοσφαίριση σε Παγκόσμια Λίγκα
Κατηγορία:Μεταλλιοφόροι στην υδατοσφαίριση σε Μεσογειακούς Αγώνες
Κατηγορία:Αργυροί ολυμπιονίκες της υδατοσφαίρισης
Κατηγορία:Ολυμπιονίκες υδατοσφαίρισης (Θερινοί Αγώνες 2020)
Κατηγορία:Ολυμπιονίκες υδατοσφαίρισης (Ελλάδα)
Κατηγορία:Υδατοσφαιριστές Εθνικής Ελλάδας
Θλίψη (Βαν Γκογκ)

Η **Θλίψη** είναι ένα από τα σκίτσα του Βίνσεντ βαν Γκογκ σχεδιασμένο το 1882. Το έργο δημιουργήθηκε μόλις δύο χρόνια μετά την απόφαση του βαν Γκογκ να γίνει καλλιτέχνης και απεικονίζει μια τριανταδυάχρονη έγκυο γυναίκα, την Clasina Maria Hoornik, γνωστότερη στους οικείους της ως Sien. Το έργο μπορεί να θεωρηθεί ως ένα απο τα αριστουργήματα του είδους του, το αποκορύφωμα μίας μακρόχρονης και αρκετές φορές αμφιλεγόμενης μαθητείας του καλλιτέχνη στην τέχνη της σκιτσογραφίας.  Το έργο ανήκει πλέον στη συλλογή Garman Ryan που βρίσκεται στην γκαλερί The New Art Gallery Walsall στην πόλη Walsall της M. Βρετανίας ενώ στο παρελθόν αποτελούσε μέρος της ιδιωτικής συλλογής της Αμερικανίδας καλλιτέχνιδας και συλλέκτριας Sally Ryan η οποία κρατούσε το έργο κρεμασμένο στη μόνιμη σουίτα της στο ξενοδοχείο Dorchester Hotel του Λονδίνου.  Είναι μέρος μίας σειράς έργων στα οποία ο καλλιτέχνης χρησιμοποιεί την Sien για μοντέλο. Ο καλλιτέχνης αναφέρεται συχνά στο συγκεκριμένο έργο σε αρκετά γράμματά του με μεγάλη εκτίμηση και φαίνεται να το θεωρεί πολύ σημαντική δουλειά ενώ το περιγράφει ως * το καλύτερο σχέδιο που έχω ζωγραφίσει*.  Σ'ένα άλλο γράμμα του τον Ιούλιο του 1882, δηλώνει: θέλω να φτιάξω σχέδια που αγγίζουν κάποιους ανθρώπους. Η θλίψη είναι ένα μικρό ξεκίνημα [...] αλλά υπάρχει τουλάχιστον κάτι βγαλμένο απευθείας απο την καρδιά μου. Το έργο συμπεριλαμβάνεται στον catalogue raisonné του Jacob Baart de la Faille, με τον αριθμό F929a.

## Η σχέση με την Sien

Η πρώτη συνάντηση του καλλιτέχνη με την Sien Hoornik φέρεται να συνέβη στη Χάγη τον Ιανουάριο του 1882 καθώς η νεαρή γυναίκα περιπλανιόταν στους δρόμους της πόλης έχοντας την πεντάχρονη κόρη της, Wilhelmina, στην αγκαλιά. Η Sien, έγκυος και άπορη, εθισμένη στο αλκοόλ και τον καπνό ενώ πηγές αναφέρουν πώς εργαζόταν ως πόρνη. Στον ένα χρόνο σχέσης τους το 1882 με 1883 ο Βαν Γκόγκ φρόντιζε την Hoornik ομολογουμένως απο συμπόνια και απο κάποια αίσθηση καθήκοντος. Απο την πλευρά της Sien η σχέση αυτή ήταν μια βολική λύση στις δύσκολες καταστάσεις της ζώής της.  Παρόλα αυτά λέγεται οτι ο Βαν Γκόγκ σχεδίαζε να τη παντρευτεί. Καθ' όλη την γνωριμία τους ο Βαν Γκογκ παρείχε στέγη στην Hoornik και εκείνη ως αντάλλαγμα ήταν το μοντέλο του.

Τον Ιούλιο του 1882 η Hoornik γέννησε ένα γιό, τον Willem, στο νοσοκομείο Maternity της Leiden και αμέσως μετά η ίδια και ο καλλιτέχνης μετακομίζουν σε ένα διαμέρισμα με στούντιο. Σύμφωνα με μαρτυρίες, αυτή ήταν μία ευτυχισμένη περίοδος για τον Βαν Γκόγκ.

## Άλλες Εκδοχές

## Παραπομπές


## Εξωτερικοί σύνδεσμοι
* 

Κατηγορία:Έργα ζωγραφικής του Βίνσεντ βαν Γκογκ
Καμίγ Λιμπάρ

Ο **Καμίγ Λιμπάρ** (γεννημένος στις 27 Δεκεμβρίου 1917 στο Λουξεμβούργο και πεθαμένος στις 10 Οκτωβρίου 1991) ήταν Λουξεμβουργιανός επαγγελματίας ποδοσφαιριστής.

## Βιογραφία
### Συλλογική Καριέρα
Ξεκίνησε τη συλλογική του καριέρα αγωνιζόμενος στην ομάδα της γενέτειράς του, τη Σταντ Ντουντελάνζ από το 1937. Κατέκτησε μαζί της το εγχώριο πρωτάθλημα το 1939, το 1940, το 1945, το 1946 και το 1947. Αναδείχτηκε, επίσης, πρώτος σκόρερ του πρωταθλήματος το 1946, σε ισοπαλία με 17 τέρματα με τον Πολ Φελέρ, και το 1947 με 22 τέρματα.

Μετά από αυτούς τους πέντε τίτλους, μετακόμισε στη Γαλλία για λογαριασμό της ΡΚ Στρασμπούρ όμως δεν κατάφερε να αγωνιστεί παρά σε έξι αναμετρήσεις. Αποφάσισε, τότε, να μεταγραφεί στη Ζιροντέν Μπορντό η οποία αγωνιζόταν στη δεύτερη κατηγορία. Πέτυχε 41 από τα 107 τέρματα της ομάδας του εκείνη τη σεζόν. Στις 7 Μαΐου 1950, ο ομάδα κατέκτησε για πρώτη φορά στην ιστορία του το Πρωτάθλημα Γαλλίας, δώδεκα μήνες αφότου είχε πετύχει την άνοδο στην πρώτη κατηγορία. Με τους Ντε Χάρντερ και Καργκού, αποτέλεσε έναν εκ των πρωταγωνιστών της ομάδας εκείνη τη σεζόν.

Αποχώρησε, ωστόσο, από την Μπορντό για να ξαναβρεί τη δεύτερη κατηγορία υπογράφοντας συμβόλαιο συνεργασίας με την ΦΚ Μετς για διάρκεια μίας σεζόν και στη συνέχεια στην Τουλούζ ΦΚ. Αποχώρησε από την ενεργό δράση το 1952.

### Διεθνής Καριέρα
Αγωνίστηκε με το Λουξεμβούργο το χρονικό διάστημα μεταξύ 1943 και 1947, στη διάρκεια του οποίου κατάφερε να πετύχει 3 τέρματα σε 8 επίσημες συμμετοχές. Συμπεριλαμβανομένων των ανεπίσημων αναμετρήσεων που έδωσε η Εθνική Λουξεμβούργου εκείνο το διάστημα, μετρά συνολικά 24 διεθνείς συμμετοχές στη διάρκεια των οποίων πέτυχε 14 τέρματα από το 1938 ως το 1947.

### Προπονητική Καριέρα
Επέστρεψε στον χώρο του ποδοσφαίρου από τη θέση του προπονητή και ξεκίνησε τη νέα του καριέρα τη σεζόν 1952-53, αναλαμβάνοντας την τεχνική ηγεσία της Περπινιάν, ενώ στη συνέχεια εντάχθηκε στη Λε Μαν, η οποία αγωνιζόταν τότε στο Ερασιτεχνικό Πρωτάθλημα Γαλλίας. Παρέμεινε στην ομάδα επί τέσσερις σεζόν προτού επιστρέψει στους *Γιρονδίνους*. Διαδεχόμενος τον Σαντιάγο Ουρτιθμπερέα, ανέλαβε επικεφαλής της ομάδας για τη σεζόν 1956-57 η οποία αγωνιζόταν στη δεύτερη κατηγορία και τη βοήθησε να επιστρέψει στην πρώτη κατηγορία έπειτα από μια νίκη στη διάρκεια της τελευταίας αγωνιστικής, στις 31 Μαΐου 1959. Το 1960, αντικαταστάθηκε από τον Σαλβαδόρ Αρτίγας στην τεχνική ηγεσία της ομάδας και έβαλε τέλος στην προπονητική του καριέρα.

## Πηγή
* Marc Barreaud, *Dictionnaire des footballeurs étrangers du championnat professionnel français (1932-1997)*, L'Harmattan, 1997.

## Εξωτερικοί Σύνδεσμοι
* Στατιστικά στο footballdatabase.eu
* Προφίλ ως προπονητής της Ζιροντέν Μπορντό

## Παραπομπές


Κατηγορία:Λουξεμβούργιοι ποδοσφαιριστές
Κατηγορία:Ποδοσφαιριστές ΡΚ Στρασμπούρ
Κατηγορία:Ποδοσφαιριστές Ζιροντέν Μπορντό
Κατηγορία:Ποδοσφαιριστές ΦΚ Μετς
Κατηγορία:Ποδοσφαιριστές Τουλούζ ΦΚ (1937)
Κατηγορία:Προπονητές ποδοσφαίρου Ζιροντέν Μπορντό
Κατηγορία:Προπονητές ποδοσφαίρου Λε Μαν ΦΚ
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Λουξεμβούργου
Χαφίζ Αχμέτ Πασάς

Ο **Χαφίζ Αχμέτ Πασάς** (Μουεζίναντε Ζαφίζ Αχμέτ Πασά, 1564 γεννήθηκε στο Φιλιμπέ της Οθωμανικής αυτοκρατορίας, σημερινό Πλόβντιβ/ Φιλλιπούπολη στη Βουλγαρία και πέθανε το 1632 στην Κωνσταντινούπολη) ήταν Οθωμανός μέγας βεζύρης. Ήταν γιος ενός Πομάκου μουεζίνη, μετακόμισε στην Κωνσταντινούπολη στην ηλικία των 15 και ήταν υπάλληλος στο ανάκτορο του Σουλτάνου για πολλά χρόνια. Από το 1609 έγινε Διοικητής της Δαμασκού (Συρία), της Βαν (Τουρκία), Ερζερούμ (Τουρκία), Βαγδάτης (Ιράκ) και άλλα βιλαετίων της Ανατολίας.

Διετέλεσε Μέγας Βεζύρης δύο φορές.

1η φορά: 28 Ιανουαρίου 1625 – 1η Δεκεμβρίου 1626
*Προκάτοχος: Τσερκέζ Μεχμέτ Πασάς, Μέγας Βεζύρης από 28η Ιανουαρίου 1625- 1 Δεκεμβρίου 1626
*Διάδοχος: Δαμάτ Χαλίλ Πασάς

2η φορά: 25 Οκτωβρίου 1631 – 10η Φεβρουαρίου 1632
*Προκάτοχος: Εκρέμ Χουσρέβ Πασάς, Μέγας Βεζύρης από 25η Οκτωβρίου 1631- 10 Φεβρουαρίου 1632
*Διάδοχος: Τοπάλ Ρετσέπ Πασάς

Ο Χαφίζ Αχμέτ Πασάς απεβίωσε σε μια επανάσταση των γενίτσαρων όταν προσπάθησαν να ανατρέψουν τον Σουλτάνο Μουράτ τον Τέταρτο.

## Παραπομπές


Κατηγορία:Πασάδες της Οθωμανικής Αυτοκρατορίας
Μανώλης Πρέκας

Ο **Μανώλης Πρέκας** (γεννημένος στις 28 Φεβρουαρίου 1996 στην Αθήνα) είναι Έλληνας διεθνής αθλητής υδατοσφαίρισης που αγωνίζεται με τη φανέλα του Ολυμπιακού Πειραιώς στην Α1 Εθνική Ανδρών στη θέση του περιφερειακού.

## Καριέρα
Ο Μανώλης Πρέκας βρέθηκε από πολύ μικρή ηλικία στις ακαδημίες του Ολυμπιακού Πειραιώς και συμμετείχε στα διάφορα πανελλήνια πρωταθλήματα μικρών ηλικιών. Η πρώτη του διάκριση ήρθε το 2012 όταν ο Ολυμπιακός κατέκτησε το Πανελλήνιο Πρωτάθλημα Εφήβων.

Από το καλοκαίρι του 2012, ο Μανώλης Πρέκας ανήκει στο δυναμικό της πρώτης ομάδας του Ολυμπιακού κατακτώντας δύο Πρωταθλήματα (2013, 2014) αλλά και δύο Κύπελλα Ελλάδος (2013, 2014). Τις επόμενες 2 σεζόν παραχωρείται δανεικός στον ΑΝΟ Γλυφάδας πριν επιστρέψει στον Ολυμπιακό το καλοκαίρι του 2016.

## Διεθνείς συμμετοχές
Ο Μανώλης Πρέκας είναι διεθνής με την Εθνική ομάδα πόλο των Εφήβων, με την οποία μάλιστα κατέκτησε την 5η θέση στο Παγκόσμιο πρωτάθλημα Εφήβων του 2012.

## Τίτλοι
* 4 Πρωταθλήματα Ελλάδος: 2013, 2014, 2017, 2018
* 3 Κύπελλα Ελλάδος: 2013, 2014, 2018
* 1 Πρωτάθλημα Ευρώπης: 2018
* 1 Πρωτάθλημα Ελλάδας Εφήβων: 2012

## Πηγές
* Το προφίλ του Μανώλη Πρέκα στο gavros.gr
* Βράβευση του διεθνούς πολίστα Μανώλη Πρέκα
* Ρόστερ Ολυμπιακού για την περίοδο 2013-14

Κατηγορία:Έλληνες υδατοσφαιριστές
Κατηγορία:Υδατοσφαιριστές ΟΣΦΠ
Κατηγορία:Υδατοσφαιριστές Γλυφάδας
Κατηγορία:Υδατοσφαιριστές του Εθνικού Πειραιώς
Κατηγορία:Περιφερειακοί υδατοσφαιριστές
Μελανίας

thumb|right|350px|Μελανίες
Οι **Μελανίες (nimbus)** αποτελούν επίσημη κατηγορία νεφών σύμφωνα με τον Άτλαντα νεφών που εξέδωσε το
1957 ο Π.Μ.Ο. και χρησιμοποιείται από τους Μετεωρολόγους σε όλα τα Γραφεία Καιρού του Κόσμου.

## Χαρακτηριστικά

Οι Μελανίες είναι νέφη συνήθως ογκώδη και πυκνά, που ονομάζονται έτσι επειδή η βάση τους είναι πολύ σκοτεινή. Σε αντίθεση με τους Σωρειτομελανίες, οι οποίοι δημιουργούνται συνήθως κατά την περίοδο του Καλοκαιριού, οι Μελανίες μπορεί να δημιουργηθούν ακόμα και στη διάρκεια του Χειμώνα.

## Φαινόμενα που προκαλούν

Τα νέφη αυτά, όταν δημιουργηθούν, καλύπτουν όλο τον ουρανό και δε βλέπουμε παρά μόνο τη βάση τους. Όταν δημιουργηθούν Μελανίες, είναι σίγουρο ότι θα ακολουθήσει βροχή ή χιόνι. Οι βροχές που πέφτουν από τους Μελανίες είναι συνεχείς, συχνά και καταρρακτώδεις, και μερικές φορές μπορεί να συνοδεύονται και από χαλάζι. Σε μέρη που βρίσκονται πάνω από ορισμένο υψόμετρο, τα νέφη αυτά γίνονται τόσο πυκνά, ώστε σκεπάζουν τα πάντα και η βάση τους σχεδόν φτάνει ή και ακουμπά στο έδαφος. Στα υψόμετρα αυτά, δεν ακολουθεί βροχή, αλλά μια έντονη χιονόπτωση.

## Δείτε επίσης
* Σωρειτομελανίας
* Μελανοστρώματα

## Εξωτερικοί σύνδεσμοι

Κατηγορία:Νέφη
Noordlease Stadion

Το **Noordlease Stadion** είναι ποδοσφαιρικό γήπεδο στο Χρόνινγκεν της Ολλανδίας και είναι έδρα της ΦΚ Χρόνινγκεν.

## Ιστορία

Το γήπεδο χτίστηκε το διάστημα 2004-2005 και εγκαινιάστηκε στις 13 Ιανουαρίου 2006 με τον αγώνα: Χρόνινγκεν-Χέρενφεν. Ο αγώνας έληξε 2-0 υπέρ της Χρόνινγκεν. Το γήπεδο είναι κοντά σε έναν κινηματογράφο, σε ένα σούπερ-μάρκετ, σε ένα σχολείο, σε ένα γυμναστήριο και σε γραφεία. Σήμερα η χωρητικότητα του γηπέδου φτάνει τις 22.550 θέσεις, ενώ όλα τα καθίσματα είναι πράσινα, με εξαίρεση 1.000 καθίσματα τα οποία είναι λευκά για τη φιλοξενούμενη ομάδα.

## Παραπομπές


## Εξωτερικοί σύνδεσμοι

*Η επίσημη ιστοσελίδα του σταδίου (Ολλανδικά)

*Το στάδιο στην επίσημη ιστοσελίδα της Χρόνινγκεν

Κατηγορία:Στάδια ποδοσφαίρου στην Ολλανδία
Κατηγορία:Χρόνινγκεν
Κατηγορία:ΦΚ Χρόνινγκεν
Πευκοτσοπανάκος

Ο **πευκοτσοπανάκος** (Sitta krueperi) είναι μικρό πτηνό της οικογένειας των Σιττιδών.  Στην Ελλάδα συναντάται μόνο στο νησί της Λέσβου.

## Εμφάνιση
Εχει μήκος 11,5 έως 12,5 εκατοστά, σχετικά μικρό κεφάλι και μικρό ράμφος. Το φτέρωμα στην επάνω επιφάνεια είναι γκριζομπλέ χρώματος, το κάτω μέρος υπόλευκο με μία καφέ-κοκκινωπή κηλίδα στο στήθος. Στο κεφάλι έχει μία λευκή λωρίδα πάνω από τα μάτια και μια μαύρη λωρίδα στην κορυφή του κεφαλιού που στα αρσενικά από ότι στα θηλυκά.

## Κατανομή και ενδιαίτημα
Ο πευκοτσοπανάκος μπορεί να βρεθεί στην νοτιοανατολική Ευρώπη, στην Τουρκία, την Γεωργία, σε ένα μικρό κομμάτι της Ρωσσίας και στο Ελληνικό νησί της Λέσβου. Ζει κυρίως σε δάση τραχείας πεύκης (*Pinus brutia*).

## Συμπεριφορά
Ο πευκοτσοπανάκος αναπαράγεται από τα μέσα Μαρτίου μέχρι τα τέλη Ιουνίου στα δάση τραχείας πεύκης στην Αττάλεια. Η ερωτοτροπία περιλαμβάνει τελετουργικό τάισμα του θηλυκού από το αρσενικό. 

Τρέφονται σε  ομάδες και άμα ένα πτηνό βρει τροφή καλεί και τα άλλα. Φωλιάζουν σε κουφάλες δέντρων ή τρύπες από δρυοκολάπτες. Μόνο το θηλυκό επωάζει τα αυγά ενώ το αρσενικό το ταΐζει. Τα αρσενικά φουσκώνουν τα φτερά τους και να παίρνουν μια κυρτή στάση κατά την υπεράσπιση του εδάφους τους. Τρέφεται κυρίως με διάφορα έντομα και προνύμφες, επίσης και με διάφορους σπόρους.

## Παραπομπές


## Εξωτερικοί σύνδεσμοι

* https://web.archive.org/web/20130829235939/http://grevena-fauna.blogspot.gr/2011/11/sitta-krueperi.html

Κατηγορία:Σιττίδες
Κατηγορία:Πτηνά της Ασίας
Κατηγορία:Πτηνά της Ελλάδας
On Parole

Το **On Parole** είναι άλμπουμ του βρετανικού χέβι μέταλ συγκροτήματος Motörhead, το οποίο κυκλοφόρησε σε μορφή βινυλίου τον Δεκέμβριο του 1979 μέσω της δισκογραφικής εταιρείας "United Artists" και επανεκδόθηκε σε μορφή CD το 1997 από την "EMI", με τέσσερα επιπλέον τραγούδια. Η αρχική ηχογράφηση της εν λόγω κυκλοφορίας έγινε στα τέλη του 1975 και στις αρχές του επόμενου έτους, με τον Λάρι Γουόλις στην κιθάρα, λίγο πριν ακτικατασταθεί από τον Έντι Κλαρκ.

## Ιστορία του δίσκου
Η αρχική σύνθεση των Motörhead περιελάμβανε τον Lemmy στα φωνητικά και το μπάσο, τον Λάρι Γουόλις στην κιθάρα και τον Λούκας Φοξ στα τύμπανα. Οι πρώτες τους ηχογραφήσεις, το Σεπτέμβριο του 1975 περιελάμβαναν τα κομμάτια "*Motörhead*", "*Lost Johnny*", "*On Parole*" και "*Iron Horse / Born to Lose*". Το χειμώνα του 1975, ο Φοξ αντικαταστάθηκε από τον Φιλ "Philthy Animal" Τέιλορ ο οποίος έπαιξε και πάλι τα τύμπανα για τις συγκεκριμένες ηχογραφήσεις, με εξαίρεση το τραγούδι "*Lost Johnny*", λόγω του ότι ο Τέιλορ συνελήφθη μεθυσμένος, πριν προλάβει να μεταβεί στο στούντιο.
Το άλμπουμ περιλαμβάνει τρία τραγούδια τα οποία είχε γράψει ο Lemmy για το προηγούμενο συγκρότημα του, τους Hawkwind, δύο διασκευές στο "*City Kids*" των Pink Fairies και το "*Leaving Here*", όπως και τα "*Vibrator*" και "*Fools*" τα οποία είχε γράψει και τραγούδησε ο Γουόλις.
Η δισκογραφική εταιρεία "United Artists" αποφάσισε να μην κυκλοφορήσει το δίσκο θεωρώντας ότι δε θα γνώριζε εμπορική επιτυχία, με αποτέλεσμα οι Motörhead να κυκλοφορήσουν το ομώνυμο άλμπουμ τους μέσω της "Chiswick", ένα χρόνο αργότερα. Παρ' όλα αυτά, μετά την κυκλοφορία του δίσκου "*[[Bomber (άλμπουμ)|Bomber]]*" το 1979 και αφού το συγκρότημα είχε γνωρίσει μεγάλη επιτυχία, η "United Artists" αποφάσισε να πραγματοποιήσει την κυκλοφορία, με το άλμπουμ να ανεβαίνει στο # 65 των βρετανικών τσαρτ, παραμένοντας στο Top-75 για δύο εβδομάδες.

## Τραγούδια

## Θέσεις τσαρτ
***Motörhead*** *(άλμπουμ)*

***Επίσημη κυκλοφορία: [[8 Δεκεμβρίου]] [[1979]]***

## Τα μέλη του συγκροτήματος
Το "*On Parole*" ηχογραφήθηκε από τους εξής μουσικούς:
* Lemmy - μπάσο, φωνητικά
* Λάρι Γουόλις - κιθάρα
* Φιλ "Philthy Animal" Τέιλορ - τύμπανα
* Λούκας Φοξ - τύμπανα στο "*Lost Johnny*"

## Πηγές
* *On Parole* CD Booklet, 2001, Chiswick Records
* Allmusic review
* Sputnik Music review
* Βρετανικά τσαρτ

Κατηγορία:Δισκογραφία των Motörhead
Κατηγορία:Άλμπουμ του 1979
Τερνί

Το **Τερνί** (ουκρανικά: *Терни́*) είναι χωριό στην Ουκρανία, στην περιφέρεια της Πολτάβας, στην περιοχή Λουμπνί. 

## Гεωγραφία
thumb|220px|left|Άποψη του χωριού από το νότο
thumb|220px|left|Άποψη του χωριού από το βορρά
Το χωριό βρίσκεται στη δεξιά όχθη του ποταμού Σουλά σε απόσταση 200 χιλιομέτρων ανατολικά του Κίεβου και 150 χιλιομέτρων δυτικά της Πολτάβα. Συνορεύει με τη πόλη Λουμπνί στα βόρεια, το χωριό Βιαζιβόκ στα νότια, με τα χωριά Ζασούλλια και Σολονίτσα στα ανατολικά και με τα χωριά Κονονίβκα και Τσουντνιβτσί στα δυτικά.
## Θρησκεία
Στο χωριό βρίσκεται η ορθόδοξη εκκλησία του Αγίου Ιωάννου του Θεολόγου ( ο ναός χτίστηκε το 2011). Η συντριπτική πλειοψηφία των κατοίκων του χωριού είναι οι Ορθόδοξοι Χριστιανοί.

## Ιστορία
Σε απογραφή του 1781 είχε 30 σπίτια, το 1787 είχε 134 κατοίκους.
Το 1903 είχε 335 κατοίκους.

## Διάσημοι άνθρωποι
Στο Τερνί γεννήθηκε η ουκρανή ποιήτρια Νατάλια Μπακλάι (*ουκρανικά: Наталія Баклай*)

## Παραπομπές
 


Κατηγορία:Πόλεις της Ουκρανίας
Μουρσίλις Α΄

Ο **Μουρσίλις Α΄** υπήρξε Βασιλιάς των Χετταίων την περίοδο 1620-1590 π.Χ. σύμφωνα με την Μέση Χρονολόγηση που είναι περισσότερο αποδεκτή. Ο Μουρσίλις Α΄ ήταν εγγονός και διάδοχος του Χατουσίλις Α΄, η σύζυγος του ήταν η Καλίς. Την εποχή που ανέβηκε στον θρόνο ήταν ακόμα ανήλικος, με την ενηληκίωση του επανέλαβε τους πολέμους του παππού του στην βόρεια Συρία. Ήταν ο πρώτος που έφερε το βασίλειο των Χετταίων σε μεγάλη ακμή, κατακτώντας το βασίλειο του Γιαμχάντ που βρισκόταν στο Χαλέπι στη βόρεια Συρία. Στη συνέχεια έκανε μεγάλη πορεία στη Βαβυλώνα, ανατρέποντας τη δυναστεία των Αμορραίων του Χαμουραμπί και τοποθετώντας κυβερνήτες βασιλείς στην πόλη τους Κασσίτες. Επιστρέφοντας στη Χαττούσα δολοφονήθηκε από τον οινοχόο του και γαμπρό του Χαντίλις Α΄ σε συνωμοσία με τον δικό του γαμπρό και μετέπειτα βασιλιά Ζιντάντα Α΄, σφετερίστηκε τον θρόνο. Ακολούθησε μακρά περίοδος παρακμής για τους Χετταίους μέχρι τη δημιουργία του νέου βασιλείου με τον Τουδαλίγιας Α΄.

## Παραπομπές


## Πηγές
* Bryce, Trevor. *The Kingdom of the Hittites*. Οξφόρδη: Oxford University Press, 2005.

## Εξωτερικοί σύνδεσμοι
*Βασιλεία του Μουρσίλις Α΄

Κατηγορία:Χετταίοι
Κατηγορία:Βασιλείς των Χετταίων
Νέα Αριστερά (Πολωνία)

Η **Νέα Αριστερά** (, **NL**) είναι πολωνικό σοσιαλδημοκρατικό πολιτικό κόμμα. Τοποθετείται στην κεντροαριστερά στο πολιτικό φάσμα. Οι ηγέτες του είναι ο Βουοτζίμιες Τσαζάστι και ο Ρόμπερτ Μπιέντρον.

Συγκροτήθηκε το 2021 ως συγχώνευση της Δημοκρατικής Αριστερής Συμμαχίας και της Άνοιξης, αν και τα σχέδια για τη συγχώνευση ξεκίνησαν το 2020. Είναι μέρος του συνασπισμού της Αριστεράς, μαζί με το αριστερό κόμμα Αριστερά Μαζί. Έχει φιλοευρωπαϊκές απόψεις.

## Ιστορία
Η Άνοιξη και η Δημοκρατική Αριστερή Συμμαχία συνεργάστηκαν αρχικά κατά τις κοινοβουλευτικές εκλογές του Οκτωβρίου 2019, ως μέρος της συμμαχίας της Αριστεράς. Μετά τις εκλογές ανακοινώθηκε το σχέδιο συγχώνευσης των δύο κομμάτων. Κατά συνέπεια, το 2020, η Δημοκρατική Αριστερή Συμμαχία άλλαξε το όνομά της σε Νέα Αριστερά, καθώς το νέο κόμμα επρόκειτο να βασιστεί στις δομές της συμμαχίας. Ωστόσο, περαιτέρω σχέδια σχετικά με τη συγχώνευση αναβλήθηκαν λόγω της πανδημίας COVID-19.

Στις 11 Ιουνίου 2021, η γενική συνέλευση της Άνοιξης ψήφισε υπέρ της διάλυσης του κόμματος προκειμένου να συγχωνευθεί με την Δημοκρατική Αριστερή Συμμαχία.

Στις πολωνικές κοινοβουλευτικές εκλογές του 2023, ο συνασπισμός της Αριστεράς συμμετείχε τεχνικά ως το κόμμα της Νέας Αριστεράς, του οποίου η λίστα περιλάμβανε εκπροσώπους της Αριστεράς Μαζί, της Εργατικής Ένωσης, του Πολωνικού Σοσιαλιστικού Κόμματος και της Σοσιαλδημοκρατίας της Πολωνίας. Εντάχθηκε στον τετρακομματικό συνασπισμό που όρισε τον Ντόναλντ Τουσκ ως υποψήφιο πρωθυπουργό. Έλαβε τέσσερις έδρες στο υπουργικό συμβούλιο του Τουσκ, με αναπληρωτή πρωθυπουργό τον Κσίστοφ Γκαφκόφσκι. Είναι η πρώτη φορά που ένα αριστερό κόμμα βρίσκεται στην κυβέρνηση μετά την ήττα της τελευταίας κυβέρνησης της ΔΑΣ το 2005.

## Παραπομπές


## Εξωτερικοί σύνδεσμοι

*

Κατηγορία:Πολωνικά πολιτικά κόμματα
Κατηγορία:Δημοκρατική Αριστερή Συμμαχία
Κατηγορία:Κεντροαριστερά κόμματα
Κατηγορία:Σοσιαλδημοκρατικά κόμματα
Κατηγορία:Φιλοευρωπαϊκά πολιτικά κόμματα
Κάστρο Αγιονόρι

Το **Κάστρο Καστρακίου** είναι χτισμα της Αρχαίας Τιτανης του οποίου ερείπια βρίσκονται σήμερα στο χωριό Καστρακι Κορινθίας. Είναι κτισμένο στην κορυφή μικρού λόφου αποκαλούμενου Καστρακι  στα 700 περίπου μέτρα υψόμετρο. Έχει πενταγωνικό σχήμα με πέντε πύργους, έναν σε κάθε γωνία, σήμερα διασώζονται οι δύο πύργοι του, ο ένας σε υψόμετρο 12 μέτρων

## Παραπομπές


Κατηγορία:Κάστρα του Πριγκιπάτου της Αχαΐας
Κατηγορία:Κάστρα της Κορινθίας
MAC³PARK Stadion

Το **MAC³PARK Stadion** είναι ποδοσφαιρικό γήπεδο στο Τσβόλε της Ολλανδίας και είναι έδρα της ΠΕΚ Τσβόλε ανεπίσημα από το 2009 και επίσημα το 2012.

## Ιστορία

Το γήπεδο άρχισε να κατασκευάζεται από τις 9 Μαρτίου 2007 και ολοκληρώθηκε στις 29 Αυγούστου 2009. Βρίσκεται 40 μ. από το παλιό στάδιο της Τσβόλε, το Στάδιο Όστερενκ, που το αντικατέστησε στις 12 Ιουλίου 2012 το MAC³PARK Stadion. Η αρχική ονομασία του γηπέδου ήταν *FC Zwolle Stadion*. Την ημέρα που η ομάδα μετακόμισε στο νέο γήπεδο, πήρε την ονομασία *IJsseldelta Stadion* και από το 2016 την σημερινή. 

Σήμερα η μέγιστη χωρητικότητα του σταδίου φτάνει στις 12.500 θέσεις.

## Εξωτερικοί σύνδεσμοι

*Το στάδιο στην επίσημη ιστοσελίδα της Τσβόλε

Κατηγορία:Στάδια ποδοσφαίρου στην Ολλανδία
Κατηγορία:ΠΕΚ Ζβόλε
Κατηγορία:Οφερέισελ
Λαβαρνάς Α΄

Ο **Λαβαρνάς Α΄** υπήρξε ιδρυτής του παλιού Βασιλείου των Χετταίων σύμφωνα με την Παλαιά Χρονολόγηση την περίοδο (1680-1650 π.Χ.), σύμφωνα με την Μέση Χρονολόγηση την περίοδο (περ. 1600-1586 π.Χ.). Η ύπαρξη του Λαβαρνάς Α΄ αμφισβητείται από πολλούς ιστορικούς, πολλοί πιστεύουν ότι πρόκειται για βασιλικό τίτλο των προϊστορικών Χετταίων βασιλέων, κάτι αντίστοιχο με τους Φαραώ της Αιγύπτου. Σύμφωνα με την ίδια θεωρία ταυτίζεται με τον γιο και διάδοχο του Χατουσίλις Α΄ που καταγράφεται στην αρχή της βασιλείας του μέχρι την μεταφορά της πρωτεύουσας στην Χαττούσα ως Λαβαρνάς Β΄. Η παραλλαγή του ονόματος *"Ταβαρνάς"* συναντάται σε κείμενα από τους Χουρρίτες, την Ακκαδική Αυτοκρατορία όπως επίσης και σε κείμενα των ίδιων των Χετταίων. Δεν ήταν ωστόσο ο πρώτος βασιλιάς των Χετταίων, ο προκάτοχος του ήταν ο Που-Σαρρούμα που τον ανέδειξε διάδοχο όταν επαναστάτησαν εναντίον του οι γιοι του. Μετά τον θάνατο του Που-Σαρρούμα ο Λαβαρνάς ήρθε σε σύγκρουση με τους γιους του για τον θρόνο και βγήκε νικητής. Δεν υπάρχουν πολλές πληροφορίες σχετικά με την βασιλεία του Λαβαρνάς Α΄ πέρα από το *"Διάταγμα του Τελεπίνου"* στο οποίο αναφέρεται ότι έκανε σημαντικές κατακτήσεις *"φτάνοντας τα όρια του βασιλείου στην θάλασσα"*. Στα τέλη της βασιλείας του τα βόρεια όρια της αυτοκρατορίας των Χετταίων έφτασαν στην Μαύρη Θάλασσα και τα νότια στις ακτές της Μεσογείου. Τοποθέτησε τους γιους του διοικητές σε όλες τις τότε μεγάλες πόλεις που αντιστοιχούν με τις σημερινές Τύανα, Ηράκλεια Κύβιστρα, Καραμάν και Λύστρα, τον διαδέχθηκε ωστόσο ο πιθανότατα μεγαλύτερος Χατουσίλις.

## Παραπομπές



## Πηγές

* Bryce, Trevor. *The Kingdom of the Hittites*. Οξφόρδη: Oxford University Press, 2005.

## Εξωτερικοί σύνδεσμοι

*Βασιλεία του Λαβαρνάς Α΄

Κατηγορία:Βασιλείς των Χετταίων
Εννέα

Η λέξη **Εννέα** ή **Εννιά** μπορεί να αναφέρεται:

*Στο έτος 9 μ.Χ.
*Στο έτος 9 π.Χ.
*Στον αριθμό 9
*Στην τράπουλα το φύλλο 9.
Έντεκα

Η λέξη **Έντεκα** μπορεί να αναφέρεται:

* Στο έτος 11 μ.Χ.
* Στο έτος 11 π.Χ.
* Στον φυσικό αριθμό 11
Δέκα

Η λέξη **δέκα** μπορεί να αναφέρεται σε κάποιο από τα παρακάτω.

*Στο έτος 10 μ.Χ.
*Στο έτος 10 π.Χ.
*Στον φυσικό αριθμό 10
*Στην τράπουλα το φύλλο 10
*Στο ''10'' (μυθιστόρημα)
*Στο Το 10 (τηλεοπτική σειρά)
Aeroplane (τραγούδι, Red Hot Chili Peppers)

Το **Aeroplane** είναι το δεύτερο τραγούδι καθώς και το τρίτο single από το έκτο άλμπουμ των Red Hot Chili Peppers, One Hot Minute.Το τραγούδι δεν συμπεριλήφθηκε στο Greatest Hits αλλά το βίντεο κλιπ ήταν μέρος του DVD που συνόδευε το CD. Αν και οι στίχοι του είναι σκοτεινοί το τραγούδι είναι από τα πιο εύθυμα τραγούδια του άλμπουμ. Περιέχει φωνητικά από την κόρη του Flea, Κλάρα, που τότε πήγαινε νηπιαγωγείο, και των συμμαθητών της. Τα τραγούδια "Backwoods" και "Me and My Friends" δεν γράφτηκαν από τους Anthony Kiedis, Flea, John Frusciante και Chad Smith, όπως αναφέρεται στο CD single, αλλά από τους Anthony Kiedis, Flea, Hillel Slovak και Jack Irons. 

## Τραγούδια
**CD single 1**

# "Aeroplane" (Clean Edit)
# 
# "Backwoods" (Live) (περιέχει tease του "Come As You Are")
# 
# "Transcending" (Live) (περιέχει tease του "Hey Joe")
# 
# "Me and My Friends" (Live)

**Limited Edition CD single 2**

# "Aeroplane" (Album Version)
# 
# "Suck My Kiss" (Live)
# 
# "Suffragette City" (David Bowie) (Live)

Κατηγορία:Τραγούδια των Red Hot Chili Peppers
Κατηγορία:Τραγούδια του 1995
Κατηγορία:Singles του 1996
Κατηγορία:Singles της Warner Bros. Records
Beer Drinkers and Hell Raisers

Το **Beer Drinkers and Hell Raisers** είναι 12" σινγκλ του βρετανικού χέβι μέταλ συγκροτήματος Motörhead, το οποίο κυκλοφόρησε σε μορφή βινυλίου στις 22 Νοεμβρίου του 1980 μέσω της δισκογραφικής εταιρείας "Big Beat".
Η ηχογράφηση των τραγουδιών του είχε γίνει τρία χρόνια νωρίτερα κατά την περίοδο που το συγκρότημα βρισκόταν στο στούντιο για τη δημιουργία του πρώτου τους δίσκου. Τα κομμάτια τα οποία αποτελούν τη συγκεκριμένη κυκλοφορία έμειναν εκτός της αρχικής έκδοσης του ντεμπούτου-άλμπουμ του συγκροτήματος. Στο "*Beer Drinkers and Hell Raisers*" συμπεριλαμβάνεται μία διασκευή στο ομώνυμο κομμάτι των ZZ Top, μία διασκευή στο "*I'm Your Witchdoctor*" του Τζον Μάγιαλ, η αρχική εκτέλεση του "*On Parole*" όπως και το ορχηστρικό κομμάτι "*Instro*". Εκτός της συγκεκριμένης κυκλοφορίας έμεινε το κομμάτι "*City Kids*" το οποίο συμπεριλήφθηκε στο σινγκλ του τραγουδιού "*Motörhead*", το 1977.
Η "Big Beat" πραγματοποίησε τη συγκεκριμένη κυκλοφορία μετά την επιτυχία του δίσκου "*[[Ace of Spades]]*", ο οποίος έγινε χρυσός και ανέβηκε στο # 4 των βρετανικών τσαρτ, θέλοντας να κρατήσει το ενδιαφέρον του κοινού για το συγκρότημα μετά τη ανοδική εμπορική επιτυχία που είχε παρουσιάσει τα τρία προηγούμενα χρόνια. Το ΕΡ ανέβηκε στο # 43 των τσαρτ, αποτελώντας την πέμπτη Top-50 επιτυχία του συγκροτήματος, μέχρι τότε.

## Τραγούδια
1. **Beer Drinkers and Hell Raisers** *(Gibbons, Hill, Beard)* - 3:27
2. **On Parole** *(Wallis)* - 5:57
3. **Instro** *(Kilmister, Clarke, Taylor)* - 2:27
4. **I'm Your Witchdoctor** *(Mayall)* - 2:58

## Θέσεις τσαρτ
***Beer Drinkers and Hell Raisers*** *(ΕΡ σινγκλ)*

***Επίσημη κυκλοφορία: [[22 Νοεμβρίου]] [[1980]]***

## Τα μέλη του συγκροτήματος
Το "*Beer Drinkers and Hell Raisers*" ηχογραφήθηκε από τους εξής μουσικούς:
* Lemmy - μπάσο, φωνητικά
* Έντι "Fast" Κλαρκ - κιθάρα
* Φιλ "Philthy Animal" Τέιλορ - τύμπανα

## Πηγές
* Allmusic review
* Discogs review
* Mark Prindle review
* Βρετανικά τσαρτ

Κατηγορία:Δισκογραφία των Motörhead
Κατηγορία:Άλμπουμ του 1980
Σαργών Β΄

Ο **Σαργών Β**' (765 π.Χ. - 705 π.Χ.) ήταν βασιλιάς της Ασσυρίας (722 π.Χ.-705 π.Χ.) γιος του Τιγκλάθ Πιλεσέρ Γ' ή σφετεριστής διάδοχος του Σαλμανασέρ Ε', ο Χαλδαίος Μαρδούκ απλά Ιντινά Β' επαναστάτησε και με τη βοήθεια του Ελαμίτη βασιλιά Ουμμανιγκάς στέφθηκε βασιλιάς της Βαβυλώνας. Ο Σαργών μετά από σκληρό δεκάχρονο αγώνα ανακατέλαβε τη Βαβυλώνα (710 π.χ.) ανατρέποντας τον Μαρδούκ - απλά - Ιντινά έμεινε ο ίδιος στην πόλη ως βασιλιάς για 3 χρόνια και επέτρεψε στη συνέχεια στη Νινευή αφήνοντας διοικητή της πόλης τον γιο του Σενναχειρείμ. Τα πρώτα χρόνια νίκησε συνασπισμό Παλαιστινίων με Αιγυπτίους ολοκληρώνοντας την κατάκτηση της Παλαιστίνης, στη συνέχεια κατέλυσε τα κράτη των νέο - Χετταίων καταλαμβάνοντας την Καρσεμίς (717). Το 714 π.Χ. πραγματοποίησε την όγδοη εκστρατεία του εναντίον της Ουραρτού που είχε αποδυναμωθεί από τις επιθέσεις των Κιμμερίων, σε προσευχή του στον θεό Ασσούρ λέει για τις τεράστιες δυσκολίες που συνάντησε ο στρατός του λόγω του ανώμαλου εδάφους, ο βασιλιάς Ρούσας Β' των Ουραρτού κινήθηκε εναντίον του. 
Ο Σαργών τον συνέτριψε σφάζοντας ολόκληρο τον στρατό του αλλά ο ίδιος ο Ρούσας κατάφερε να διαφύγει, στη συνέχεια ο Σαργών λεηλάτησε την πρωτεύουσα Μουσασίρ και τον ναό του θεού Χαλντί μεταφέροντας 1 τόνο χρυσού και 5 τόνους ασήμι στη Νινευή. Επιστρέφοντας (713) έχτισε νέα μεγαλοπρεπή ανάκτορα βόρεια της Νινευή, ο Σαργών Β' ήταν τέλος ο κατακτητής της Κύπρου σύμφωνα με σφηνοειδείς επιγραφές που βρέθηκαν στα ανάκτορα του Χορσαμπάν προκύπτει ότι η Κύπρος κατελήφθη από τον Σαργών το (709 π.χ.) Ο Σαργών έστησε τη θριαμβευτική στήλη του Κιτίου όπου αναφέρει ότι 7 βασιλείς της Γιατνάκα (Κύπρου στα Ασσυριακά) τον προσκύνησαν και του φίλησαν τα πόδια, στη συνέχεια έκτισε στην Κύπρο τα μεγαλοπρεπή ανάκτορα του Χορσαμπάν που εγκαινιάστηκαν (706 π.χ.) έναν χρόνο πριν τον θάνατο του, σκοτώθηκε σε μάχη εναντίον των Κιμμερίων τον διαδέχθηκε ο γιος του Σενναχειρείμ.

## Πηγές

**Victor Avigdor Hurowitz, ""Shutting Up" the Enemy: Literary Gleanings from Sargon's Eighth Campaign," in Mordechai Cogan and Dan'el Kahn (eds), Treasures on Camels*' 

**Humps: Historical and Literary Studies from the Ancient Near East Presented to Israel Eph'al (Jerusalem, Magnes Press, 2008)*

Κατηγορία:Βασιλείς της Ασσυρίας
Κατηγορία:Βασιλείς της Βαβυλώνας
Κατηγορία:Βασιλείς του Σύμπαντος